OŠ HORVATI

Horvaćanska 6

Zagreb, 11. 4. 2019.

 **UPISI U SREDNJU ŠKOLU U ŠK. GOD. 2019./2020.**

**1. Prijava u sustav** za upis u srednju obavlja se preko stranice **upisi.hr**

**2.** **Pri prvoj prijavi** potrebno je unijeti korisničko ime i lozinku dobivenu u osnovnoj školi, nakon čega je moguće unijeti broj mobitela na kojeg kandidat želi da mu bude dostavljen SMS s PIN-om.

Nakon što zaprimi PIN, kandidat pri svakoj sljedećoj prijavi u sustav unosi korisničko ime, lozinku i PIN.

Ukoliko PIN nije stigao SMS-om potrebno je ponovno pokušati unijeti broj mobitela.

Po uspješnoj prijavi u sustav **moguće je pregledati osobne podatke i ocjene**, a nakon što se iz e-Matice prenesu i rezultati natjecanja, bit će moguće pregledati i te podatke.

U slučaju nepravilnosti u podacima potrebno se javiti svom razredniku.

**3. Pravilnik o elementima i kriterijima za upis u srednje škole**

Pravilnikom o elementima i kriterijima za upis u srednju i izbor kandidata za upis u 1. razred srednje škole se utvrđuju zajednički, posebni i dodatni elementi i kriteriji za izbor kandidata za upis u srednje škole.

**4. Popis predmeta posebno važnih za pojedinu srednju školu**

Za **upis u gimnazijske programe** i **programe i programe obrazovanja za stjecanje strukovne** **kvalifikacije** u trajanju od četiri godine vrednuju se zaključne ocjene u posljednja dva razreda osnovnog obrazovanja iz nastavnih predmeta: Hrvatski jezik, Matematika i prvi strani jezik te triju nastavnih predmeta važnih za nastavak obrazovanja u pojedinim obrazovnim programima od kojih su dva propisana ( Popis predmeta posebno važnih za upis ), a jedan samostalno određuje srednja škola od obveznih nastavnih predmeta koji se uče u osnovnoj **školi.**

**5. Dodatni elementi vrednovanja pri upisu**

Pravo na izravan upis ili dodatne bodove ostvaruju kandidati na osnovi rezultata koje su postigli na natjecanjima u znanju, natjecanju školskih sportskih društava te učenici sa zdravstvenim teškoćama, oni učenici koji žive u otežanim uvjetima obrazovanja te učenici čiji su roditelji državni službenici koji su u ime Republike Hrvatske bili upućeni na rad u inozemstvo.

**6. Vrednovanje rezultata kandidata postignutih na natjecanjima iz znanja**

Pravo na izravan upis ili dodatne bodove ostvaruju kandidati na osnovi rezultata koje su postigli na:

\* natjecanjima u znanju iz nastavnih predmeta: Hrvatskog jezika, Matematike, prvog stranog jezika

\* natjecanjima u znanju iz dvaju nastavnih predmeta posebno značajnih za upis u skladu s Popisom predmeta važnih za upis

\* jednome natjecanju iz znanja koji samostalno određuje srednja škola iz Kataloga natjecanja smotri učenika i učenica osnovnih i srednjih škola u RH, a koja se provode u organizaciji Agencije za odgoj i obrazovanje.

**7. Poseban element bodovanja učenika na upisima**

Dodatni bodovi za upis - Poseban element vrednovanja kandidata čini vrednovanje uspjeha:

* Kandidata sa zdravstvenim teškoćama
* Kandidati koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima
* Kandidata za upis na osnovi Nacionalne strategije za uključivanje Roma za razdoblje od 2013. - 2020.
* Kandidata hrvatskih državljana čiji su roditelji državni službenici koji su po službenoj dužnosti u ime RH bili upućeni na rad u inozemstvo

Aplikacija će početkom travnja biti dostupna na web-stranici za prijavu, a učenici će moći pratiti svoj plasman od trenutka izbora škole pa do upisa u srednju školu. Cilj elektroničkog upisa jest pojednostaviti i olakšati učenicima upis u željenu školu, tako da u svakom trenutku mogu pratiti svoj rang i na vrijeme reagirati ako se ne upišu u željenu školu.

 Pedagoginja:

 \_\_\_\_\_\_\_\_\_\_\_\_\_\_\_\_\_\_\_\_

 Ljiljana Vukšić